Kregiñ a ra ar film e kerzh an eil brezel bed, ur wech ouzhpenn. An daou enañ a zo er Stadoù-Unanet (Suzan d’an nebeutañ, marteze emañ Peter o vrezeliñ?) ha chomet eo Edmund ha Lucy e Bro Saoz e ti ur voereb dezho. Ret eo dezho bevañ gant Eustace, o c’henderv torr-penn. An tri-se a zaio da Narnia da sikour Caspian. Emañ ar roue o klask warlerc’h seiz aotrou aet diwar wel. Ouzhpenn-se ez eus un doare brumenn iskis a dag inizi zo eus Narnia. War vourzh an Dawn Treader ez aio ar strollad neuze, da glask warlerc’h seiz kleze a-benn gwanat an drouk a lak ar vrumenn da zont.